**Előterjesztés**

**Körmend város Önkormányzata Képviselő-testülete 2013. április 25-i Képviselő-testületi ülésére**

**Tárgy:** orvosi ügyeleti feladatok ellátása

A körmendi kistérség települései, valamint Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér és Szőce községek vonatkozásában az orvosi ügyeleti feladatokat a Országos Mentőszolgálat Nyugat-Dunántúli Regionális Mentőszervezetének (OMSZ) körmendi mentőállomása látja el.

A Körmend és Kistérsége Többcélú Kistérségi Társulás Társulási Megállapodásának III. 2. c) pontja szerint „[A Társulás] ellátja az Egészségügyről szóló 1997. évi CLIV. tv. 152. § (1) bekezdésében meghatározott feladatok közül a **központi háziorvosi ügyelet** közös szervezését.”

A Társulás Tanácsa 2013. március 6-i ülésén meghallgatta a 2012. évről szóló beszámolót és a 2013. évi tervezetet. Az ezévi finanszírozási feltételeket az OMSZ 56 Ft/fő /hó összegben terjesztette elő.

Kérem a Tisztelt Képviselő-testületet, hogy a módosítást megtárgyalni szíveskedjen!

Ennek értelmében a megállapodás 1. számú mellékletének módosítását előkészíti a Társulás Munkaszervezete.

**Határozati javaslat**

1. Körmend város Önkormányzata Képviselő-testülete az orvosi ügyeleti feladatellátásra hozzájárulásként 2013. évben 56 Ft/lakosszám/hó összeg megfizetését vállalja, és ezen költség fedezetét 2013. évi költségvetésébe betervezi.
2. Az orvosi ügyeleti feladatellátásra vonatkozóan az Országos Mentőszolgálattal kötött megállapodás 1. számú mellékletének módosítására felhatalmazza a polgármestert.

Felelős: polgármester

Határidő: azonnal

***Bebes István***

***polgármester***